CELEX: 22001D0054
Language: el
Date: 2001-05-18 00:00:00
Title: Απόφαση της Μεικτής Επιτροπής του ΕΟΧ αριθ. 54/2001, της 18ης Μαΐου 2001, για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ

Avis juridique important

|

22001D0054

Απόφαση της Μεικτής Επιτροπής του ΕΟΧ αριθ. 54/2001, της 18ης Μαΐου 2001, για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ  

Επίσημη Εφημερίδα αριθ. L 165 της 21/06/2001 σ. 0058 - 0059

Απόφαση της Μεικτής Επιτροπής του ΕΟΧαριθ. 54/2001της 18ης Μαΐου 2001για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα Ι της συμφωνίας τροποποιήθηκε με την απόφαση αριθ. 42/2001 της Μεικτής Επιτροπής του ΕΟΧ της 30ής Μαρτίου 2001(1).(2) Η απόφαση αριθ. 1/95 του Συμβουλίου του ΕΟΧ, της 10ης Μαρτίου 1995(2), προέβλεπε ότι το Λιχτενστάιν εφαρμόζει τις διατάξεις του κεφαλαίου Ι του παραρτήματος Ι της συμφωνίας μέχρι την 1η Ιανουαρίου 2000, με την επιφύλαξη επανεξέτασης του θέματος από τη Μεικτή Επιτροπή του ΕΟΧ εντός του 1999.(3) Η εν λόγω επανεξέταση κατέδειξε ότι οι ειδικές περιστάσεις στο Λιχτενστάιν που αιτιολογούσαν τη μεταβατική περίοδο δεν έχουν μεταβληθεί και δεν προβλέπεται να μεταβληθούν στο άμεσο μέλλον.(4) Στη βάση αυτή, κρίνεται σκόπιμο να επεκταθεί η μεταβατική περίοδος μέχρι τις 31 Δεκεμβρίου 2001, εν αναμονή της εφαρμογής διαρκούς ρύθμισης μέχρι την ημερομηνία αυτή,ΑΠΟΦΑΣΙΖΕΙ:Άρθρο 1Το κείμενο του πρώτου εδαφίου υπό τον τίτλο "ΠΡΟΣΑΡΜΟΓΕΣ ΚΑΤΑ ΤΟΜΕΙΣ" του παραρτήματος Ι της συμφωνίας αντικαθίσταται από το ακόλουθο κείμενο: "Το Λιχτενστάιν απαλλάσσεται από τις διατάξεις του κεφαλαίου Ι (Κτηνιατρικά θέματα) μέχρι τις 31 Δεκεμβρίου 2001. Η Μεικτή Επιτροπή του ΕΟΧ θα επανεξετάσει την κατάσταση κατά το 2001 με στόχο την εξεύρεση διαρκούς ρύθμισης."Άρθρο 2Η παρούσα απόφαση αρχίζει να ισχύει στις 19 Μαΐου 2001, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Εφαρμόζεται από την 1η Ιανουαρίου 2000.Άρθρο 3Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 18 Μαΐου 2001.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 158 της 14.6.2001.(2) ΕΕ L 86 της 20.4.1995, σ. 58.(3) Δεν έχουν αναφερθεί συνταγματικές απαιτήσεις.